ΓΡΑΠΤΗ ΕΡΩΤΗΣΗ E-3526/98

υποβολή: Amedeo Amadeo (NI) προς την Επιτροπή

(25 Νοεμβρίου 1998)

Θέμα: Μεταρρύθμιση ΚΟΑ/ΣΕΠ (σιτηρά, ελαιούχοι σπόροι, πρωτεïνούχα)(Agenda 2000)

Σε σχέση με την "πρόταση κανονισμού (ΕΚ) 1766/92 περί κοινής οργανώσεως αγοράς στον τομέα των σιτηρών και για την κατάργηση του Κανονισμού (ΕΟΚ) 2731/75 του Συμβουλίου περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου" και σε σχέση με την "πρόταση Κανονισμού (ΕΚ) αριθ. του Συμβουλίου... της... που θεσπίζει καθεστώς υποστήριξης υπέρ καλλιεργητών τέτοιων σπόρων" (COM(98)0158 τελ. 98/0107 CNS και 98/0108 CNS)(1).

Σιτηρά: κρίνεται επαρκής μείωση των τιμών κατά 10 % ώς και 20 % που προτείνεται από την Επιτροπή. Απορρίπτεται εξάλλου η πρόταση σχετικά με τον αραβόσιτο.

Ελαιούχοι σπόροι: δεν θεωρείται ορθή η σχετική πρόταση (μείωση 30 % σε σχέση με το παρόν επίπεδο ενισχύσεων), λόγω του γεγονότος ότι θα εξέθετε κατά μεγάλο βαθμό σε κίνδυνο την ανταγωνιστικότητα αυτών των φυτικών καλλιεργειών.

Η κατάσταση θα επιδεινωνόταν επίσης σε σχέση με τις Ηνωμένες Πολιτείες, δεδομένου ότι έχουν ενδυναμώσει το σύστημα ενισχύσεών τους. Ο τομέας αυτός θα εξετίθετο επίσης περισσότερο με τη διεύρυνση προς Ανατολάς.

Μέσα στο πλαίσιο αυτό, θα μπορούσε η Ευρωπαϊκή Επιτροπή να ενεργήσει έτσι ώστε η ΕΕ να ευθυγραμμίσει τις ενισχύσεις της στον τομέα των ελαιούχων σπόρων σύμφωνα με αυτές που προβλέπονται για τα σιτηρά μετά από μια μεταβατική περίοδο, κατά τη διάρκεια της οποίας προτείνεται να χορηγηθούν συμπληρωματικές ενισχύσεις στον αναφερόμενο εδώ τομέα;

Απάντηση του κ. Fischler εξ ονόματος της Επιτροπής

(28 Ιανουαρίου 1999)

Η Επιτροπή είχε ήδη την ευκαιρία να εκθέσει αναλυτικά στο Κοινοβούλιο τα κίνητρα τα οποία περιείχαν οι προτάσεις για τη γεωργία του προγράμματος δράσης 2000(2).

Δεδομένου ότι πρόκειται, ακριβέστερα, για ελαιούχους σπόρους, η ευθυγράμμιση της ενίσχυσης ανά εκτάριο με εκείνη των άλλων καλλιεργειών, ιδίως, των σιτηρών, και της εκούσιας παύσης της καλλιέργειας της γης, επιφέρει μεγάλη απλοποίηση του καθεστώτος και καταργεί τον ειδικό χαρακτήρα της σημερινής ενίσχυσης.

Συνεπώς, η Επιτροπή μπόρεσε να προτείνει να μην εφαρμοστούν πλέον οι διατάξεις, οι σχετικές με το καθεστώς της μέγιστης εγγυημένης έκτασης (ΜΕΕ) των ελαιούχων που προέκυπτε από το υπόμνημα το επιλεγόμενο "Blair House" εφόσον το τελευταίο αυτό συμφωνούσε ότι, το όριο σε εκτάρια εφαρμοζόταν στις ειδικές πληρωμές των ελαιούχων σπόρων. Υπενθυμίζεται ότι, οι διατάξεις αυτές, οι οποίες ισχύουν σήμερα, προβλέπουν την προσαρμογή της ενίσχυσης συναρτήσει της τιμής που παρατηρήθηκε για τους ελαιούχους σπόρους στην Ευρώπη και τις ποινές που επιβάλλονται σε περίπτωση υπέρβασης της ΜΕΕ οι οποίες μπορούν να καταστούν ταχύτατα ιδιαίτερα σημαντικές εφόσον είναι σωρευτικές, σε περίπτωση επαναλαμβανόμενης υπέρβασης.

Η σταδιακή προσαρμογή, στη διάρκεια μιας μεταβατικής περιόδου, όπως πρότεινε το Αξιότιμο Μέλος του Κοινοβουλίου θα είχε ως συνέπεια να διατηρηθούν αυτές οι πολύπλοκες διατάξεις και να στερηθούν οι παραγωγοί, αφενός μεν, της απλοποίησης και της αυξημένης διαφάνειας του προτεινομένου καθεστώτος από την 1 Δεκεμβρίου 2000 και, αφετέρου, της δυνατότητας εφαρμογής περισσότερο ελεύθερα των αμειψισπορών τους συναρτήσει των παγκοσμίων τιμών των ελαιούχων σπόρων, τη στιγμή κατά την οποία οι τελευταίοι αυτοί παρουσιάζουν μάλλον ανοδική τάση λόγω της συνιστώσας "φυτικό έλαιο".

Πράγματι, οι διατάξεις αυτές θα πρέπει να διατηρηθούν καθόλη τη μεταβατική περίοδο κατ εφαρμογή της συμφωνίας "Blair House", από τη στιγμή που υφίσταται διαφορά ανάμεσα στην ενίσχυση στους ελαιούχους σπόρους και την ενίσχυση στα σιτηρά ή, την παύση της καλλιέργειας της γης, προσδίδοντας έτσι έναν ειδικό χαρακτήρα στην ενίσχυση των ελαιούχων σπόρων.

(1) ΕΕ C 170 της 4.6.1998, σελ. 1.

(2) γγραφο COM(97)2000 τελικό.